Na temelju članka 20. stavka 5. Zakona o predškolskom odgoju i obrazovanju (»Narodne novine«, br. 10/97., 107/07., 94/13., 98/19. i 57/22.) i članka 32. Statuta Grada Supetra (»Službeni glasnik Grada Supetra«, br. 09/09., 04/13., 03/14., 19/15. i 04/21.), Gradsko vijeće Grada Supetra, na \_\_. sjednici održanoj dana \_\_. svibnja 2024., donijelo je

**ODLUKU**

**o načinu ostvarivanja prednosti pri upisu djece u Dječji vrtić Mrvica**

**I. OPĆE ODREDBE**

**Članak 1.**

Ovom se odlukom uređuje način ostvarivanja prednosti pri upisu djece u Dječji vrtić Mrvica (nastavno: Vrtić), čiji su osnivači Grad Supetar i Općina Nerežišća.

**Članak 2.**

Izrazi koji se koriste u ovoj Odluci, a imaju rodno značenje, koriste se neutralno i odnose se jednako na muški i ženski rod.

**Članak 3.**

Vrtić je dužan osigurati provođenje prednosti pri upisu na način utvrđen čl. 20. Zakona o predškolskom odgoju i obrazovanju (NN br. 10/97, 107/07, 94/13, 98/19, 57/22, 101/23; nastavno: Zakon)., Pravilnikom o upisu i mjerilima upisa u Dječji vrtić Mrvica (nastavno: Pravilnik) i ovom Odlukom.

**II. PRAVO NA IZRAVAN UPIS**

**Članak 4.**

Djeca u godini prije polaska u osnovnu školu koja su obvezna pohađati program predškole, a čiji roditelji/skrbnici imaju prebivalište/boravište na području Grada Supetra imaju izravan upis za odgovarajući program koji se provodi na tom području.

Djeca u godini prije polaska u osnovnu školu koja su obvezna pohađati program predškole, a čiji roditelji imaju prebivalište/boravište na području Općine Nerežišća imaju izravan upis za odgovarajući program koji se provodi na tom području.

**III. PREDNOST PRI UPISU**

**Članak 5.**

Prednost pri upisu u Vrtić za iduću pedagošku godinu imaju djeca koja do 1. travnja tekuće godine navrše četiri godine života, a čiji roditelji/skrbnici imaju prebivalište/boravište na području Grada Supetra i Općine Nerežišća.

Dijete čija su oba roditelja/skrbnika zaposlena ili su na redovitom školovanju ima pravo na prednost pri upisu u traženi program, a dijete čiji je jedan roditelj nezaposlen ili čija su oba roditelja nezaposlena ima pravo na prednost pri upisu u raspoloživi program.

**Članak 6.**

Ako Vrtić ne može upisati svu prijavljenu djecu iz čl. 4. i čl. 5. ove Odluke djeca se upisuju na način da se prednost ostvaruje prema dodatnim bodovima iz tablice u čl. 7. ove Odluke.

**IV. OSTVARIVANJE REDA PRVENSTVA PRI UPISU**

**Članak 7.**

Prednost pri upisu i red prvenstva utvrđuju Osnivači vrtića Odlukom Gradskog vijeća Grada Supetra o načinu ostvarivanja prednosti pri upisu u Dječji vrtić Mrvica i Odlukom Općinskog vijeća Općine Nerežišća o načinu ostvarivanja prednosti pri upisu u Dječji vrtić Mrvica (nastavno: Odluke).

Nakon upisa sve djece iz čl. 4. i čl. 5. Odluke, djeca se upisuju na način da se prednost ostvaruje prema bodovima iz tablice, kako slijedi:

|  |  |  |
| --- | --- | --- |
| **KRITERIJ PREMA KOJEM SE OSTVARUJE PREDNOST PRI UPISU** | **OPIS KRITERIJA** | **BROJ BODOVA** |
| PREBIVALIŠTE/BORAVIŠTE NA PODRUČJU GRADA SUPETRA/OPĆINE NEREŽIŠĆA | dijete čiji roditelj/skrbnik ima prebivalište/boravište na području Grada Supetra/Općine Nerežišća više od pet godina | 10 |
| dijete čiji roditelj/skrbnik ima prebivalište/boravište na području Grada Supetra/Općine Nerežišća od jedne do pet godina | 8 |
| dijete čiji roditelj ima prebivalište/boravište na području Grada Supetra/Općine Nerežišća manje od jedne godine | 5 |
| RODITELJI ŽRTVE/INVALIDI DOMOVINSKOG RATA | dijete čiji je roditelj žrtva/invalid Domovinskog rata ili čiji su roditelji žrtve/invalidi Domovinskog rata | 10 |
| OBITELJ S TROJE ILI VIŠE DJECE | dijete koje živi u obitelji koja ima troje ili više djece (starosti do 18 godina) koja žive u istom kućanstvu | 5 |
| ZAPOSLENJE/REDOVITO ŠKOLOVANJE | dijete čiji je roditelj zaposlen neprekidno duže od šest mjeseci u trenutku podnošenja zahtjeva za upis ili je na redovitom školovanju | 10 |
| dijete čiji je roditelj u trenutku podnošenja zahtjeva za upis zaposlen u trajanju do šest mjeseci | 5 |
| dijete odgojno-obrazovnih djelatnika zaposlenih u Dječjem vrtiću Mrvica | 30 |
| SAMOHRANI RODITELJ | dijete koje živi sa samohranim roditeljem | 35 |
| JEDNORODITELJSKA OBITELJ | dijete koje živi u jednoroditeljskoj obitelji | 10 |
| UDOMITELJSTVO/  SKRBNIŠTVO | dijete koje živi u udomiteljskoj obitelji, bez roditelja ili bez odgovarajuće roditeljske skrbi | 10 |
| TEŠKOĆE U RAZVOJU/KRONIČNE/BOLESTI/INVALIDITET | a) dijete s teškoćama u razvoju/ kroničnom bolesti koje ima nalaz i mišljenje nadležnog tijela iz sustava socijalne skrbi ili potvrdu izabranog pedijatra (ili obiteljskog liječnika) prema kojem je razmjer teškoća u razvoju/kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja  b) dijete upisano u Hrvatski registar osoba s invaliditetom | 5 |
| INVALIDITET RODITELJA | dijete čiji je barem jedan roditelj osoba s invaliditetom (upisan u Hrvatski registar osoba s invaliditetom) | 5 |
| DJEČJI DOPLATAK/ ZAJAMČENA MINIMALNA NAKNADA | dijete čiji roditelji primaju doplatak za djecu ili čiji su roditelji korisnici zajamčene minimalne naknade | 1 |

**Članak 8.**

Bodovi utvrđeni po kriterijima iz članka 7. ove Odluke zbrajaju se i na temelju ukupnog broja bodova utvrđuju se liste reda prvenstva na kojima se djeca za upis rangiraju od onih koji su ostvarili najveći broj bodova do onih koji su ostvarili najmanji broj bodova na temelju predanih zahtjeva.

U slučaju da više djece ostvari isti broj bodova na temelju zahtjeva, rangiraju se prema datumima rođenja. Starija djeca imaju prednost u odnosu na mlađu djecu.

Liste reda prvenstva utvrđuju se zasebno za područje svakog Osnivača. Zasebne liste reda prvenstva utvrđuju se i za različite programe.

**V. ZAVRŠNE ODREDBE**

**Članak 9.**

Ako Vrtić može upisati svu prijavljenu djecu neće se primjenjivati kriteriji iz ove Odluke.

**Članak 10.**

Ova Odluka stupa na snagu dan nakon objave u »Službenom glasniku Grada Supetra«.

KLASA: \_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_

Supetar, \_\_\_\_. svibnja 2024. godine

PREDSJEDNICA

GRADSKOG VIJEĆA

Danijela Kirigin dipl. iur., v.r.